रसूख के चलते 'आदर्श' में कइयों को मिले फ्लैट : गिडवानी  
गिडवानी ने कहा कि अवहद और प्रभु और पाटील को राजनीतिक रसूख के चलते सदस्यता दी गई।
आदर्श हाउसिंग सोसाइटी के एक प्रमुख प्रमोटर कन्हैया लाल गिडवानी ने गुरुवार को एक न्यायिक समिति के सामने स्वीकार किया कि विधायक जितेन्द्र अवहद, सांसद सुरेश प्रभु और श्रीनिवास पाटील जैसे लोगों को उनके राजनीतिक रसूख के चलते सोसाइटी की सदस्यता दी गई।  गिडवानी ने दो सदस्यीय समिति के समक्ष कहा कि अवहद (राकांपा) और प्रभु (शिवसेना) और पाटील (राकांपा) को सदस्यता दी गई क्योंकि ये भी उनके जैसे लोग थे। गौरतलब है कि गिडवानी राज्य विधान परिषद के पूर्व सदस्य हैं।